26/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 11 de febreiro de 2014, da Xefatura Territorial da Coruña, pola que se autoriza e se aproba o proxecto de execución dunha instalación eléctrica nos Concellos de Santiago de Compostela e Boqueixón (expediente IN407A) Resolución do 11 de febreiro de 2014, da Xefatura Territorial da Coruña, pola que se autoriza e se aproba o proxecto de execución dunha instalación eléctrica nos Concellos de Santiago de Compostela e Boqueixón (expediente IN407A)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: anexo I e anexo II modificado I ao proxecto LMTS. CTC, en Pumares (polígono A Susana) Situación: Concellos de Santiago de Compostela e Boqueixón. Liña de media tensión subterránea a 20 kV, cunha lonxitude total de 9,070 km, coa orixe en apoio metálico existente na LMTA existente 809 (Rocha-A Ponte Pedriña) entre a subestación e o CT A Pontepedriña (expediente 05/345), condutor tipo RHZ1-2OL-12/20 kV 3(1x240) mm² Al, e final na cela de liña do CS Morteros de Galicia (expediente IN407A 2005/11). No anexo I recóllense as seguintes modificacións: Modificación do número de tubos a instalar, co conseguinte cambio na profundidade das zanxas que se realizarán. Modificación da traza da liña de media tensión soterrada a 20 kV proxectada, no interior do polígono A Susana entre os puntos nº 25 e nº 30, pasando a ter unha lonxitude de 162 m, así como, o cruce da estrada AC-960 A Susana-Vila de Cruces entre os puntos 23 e 24. No anexo II recóllense as seguintes modificacións: Liña eléctrica soterrada, entubada baixo terra, coa orixe no paso aéreo-soterrado (punto 1) e final novo punto de acceso a rede na calzada de rúa da Pena (punto 2), cunha lonxitude de 4m. Liña eléctrica soterrada, entubada baixo calzada, coa orixe en novo punto de acceso a rede na calzada de rúa da Pena (punto 2) e final novo punto de acceso a rede na calzada na mesma rúa (punto 3), cunha lonxitude de 78 m. Liña eléctrica soterrada, entubada baixo calzada, no tramo entre os puntos de acceso a rede proxectados na calzada da rúa do Monte do Seixo (punto 3 a 9), cunha lonxitude de 317 m. Liña eléctrica soterrada entubada, coa orixe no punto 12 da rúa do Restollal, e final no punto 24 da Avenida Santiago de Cuba (estrada N-525), cunha lonxitude total de 407 m, proxectándose neste tramo dous cruces mediante o método de perforación dirixida, o primeiro na rúa do Restollal (tramo 16-17 cunha lonxitude de 14 m) e o segundo na Avenida de Santiago de Cuba (tormo 23-24 cunha lonxitude de 23 m). Liña eléctrica soterrada, baixo canalización existente recollida no proxecto Mellora Enerx, Lamas de Abad e Castiñeiro (expediente IN407A 1996/289), entre os puntos 24 e 27, cunha lonxitude de 491 m. Liña eléctrica soterrada entubada, cun primeiro tramo entre os puntos 27 e 28 na Avenida de Santiago de Cuba total 30 m, onde cruzará sobre a liña de alta velocidade Ourense-Santiago-Coruña, cun segundo tramo entre os puntos 28 e 29 cunha lonxitude de 29 m, onde cruzará dita avenida mediante o método de perforación dirixida, e un tramo final baixo clazada cunha lonxitude total neste tramo de 52 m entre os puntos 29 e 31 na Travesía de Chaparra. Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir do día seguinte á data de publicación ou notificación desta resolución. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 11 de febreiro de 2014 Susana Vázquez Romero Xefa territorial da Coruña